Tārtiņu apakšdzimta

Tārtiņu apakšdzimta (Charadriinae) ir viena no divām tārtiņu dzimtas (Charadriidae) apakšdzimtām, kas apvieno 42 mūsdienās dzīvojošas sugas un kas tiek iedalītas 8 ģintīs.World Bird List: Buttonquail, plovers, seedsnipe, sandpipers, 2018 Tārtiņu apakšdzimtas sugas sastopamas gandrīz visos kontinentos, izņemot Antarktīdu. Tārtiņi mājo dažādās ekozonās, izņemot Sahāras tuksnesi un polāros reģionus. Šīs grupas tuvākie radinieki ir otra tārtiņu dzimtas apakšdzimta — ķīvīšu apakšdzimta (Vanellinae).

 Latvijā 
Latvijā sastopamas 8 tārtiņu apakšdzimtas sugas: jūras tārtiņš (Charadrius alexandrinus), upes tārtiņš (Charadrius dubius), smilšu tārtiņš (Charadrius hiaticula), tuksneša tārtiņš (Charadrius leschenaultii), Morinella tārtiņš (Charadrius morinellus), dzeltenais tārtiņš (Pluvialis apricaria), tundras tārtiņš (Pluvialis fulva) un jūras ķīvīte (Pluvialis squatarola).

Latvijā no tārtiņu dzimtas galvenokārt sastopamas tārtiņu apakšdzimtas sugas, kas ir tipiski smilšainu ūdenstilpju krastu apdzīvotāji. Visbiežāk sastopamais ir upes tārtiņš.

 Izskats un īpašības 
Tārtiņu apakšdzimtas sugas ir nelieli, kompakti bridējputni ar apaļu, vārpstveida ķermeni, nelielu galvu un īsu, taisnu knābi.Michael Bolin "Closure: The Definitive Guide" , 2010. Izņēmums ir šķībknābi (Anarhynchus frontalis), kuru knābis ir noliecies uz vienu pusi. Atšķirībā no, piemēram, slokām, kas arī ir tārtiņveidīgie putni, tārtiņi medī, izmantojot redzi, nevis ar knābi iztaustot grunti. Spārni ir gari un smaili, salīdzinoši ķīvītēm spārnu gali ir noapaļoti. 

Vidēji tārtiņu sugas ir mazākas par ķīvīšu apakšdzimtas putniem. Šajā grupā ir arī tārtiņu dzimtas mazākās sugas. Mazākais apakšdzimtā ir Madagaskaras tārtiņš (Charadrius thoracicus), kura mazāko indivīdu ķermeņa garums ir 13 cm, svars 11,5 g.EOL: Charadrius thoracicus Lielākā apakšdzimtā ir dzeltenais tārtiņš, kura lielāko indivīdu ķermeņa garums ir 29 cm, svars 312 g.Alive: Eurasian Golden Plover (Pluvialis apricaria)

 Uzvedība 
Tārtiņu apakšdzimtas putni atkarībā no izplatības reģionā barojas ar kukaiņiem, tārpiem un citiem bezmugurkaulniekiem, kā arī ar augiem. Tārtiņiem ir raksturīgs medību paņēmiens, mijoties ātram skrējienam ar sastingšanu. Perrins, Christopher (2004). The New Encyclopedia of Birds. Oxford: Oxford University Press. Tārtiņu sugas starp pārējiem putniem izceļas ar to, ka ligzdošanas laikā tie iekārto viltus ligzdas, kurās pavada zināmu laiku, izliekoties perējot, kā arī, tuvojoties ienaidniekam, mēdz tēlot, ka tiem ir salauzts spārns, tādējādi aizvilinot plēsēju prom no aktuālās ligzdas.

 Sistemātika 
Tārtiņu apakšdzimta (Charadriinae)
Austrālijas tārtiņi (Peltohyas)
Austrālijas tārtiņš (Peltohyas australis)
Dienvidamerikas smilšu tārtiņi (Phegornis)
Dienvidamerikas smilšu tārtiņš (Phegornis mitchellii)
Dzeltenie tārtiņi (Pluvialis)
Amerikas dzeltenais tārtiņš (Pluvialis dominica)
Dzeltenais tārtiņš (Pluvialis apricaria)
Jūras ķīvīte (Pluvialis squatarola)
Tundras tārtiņš (Pluvialis fulva)
Krasta tārtiņi (Thinornis)
Austrālijas krasta tārtiņš (Thinornis cucullatus)
Jaunzēlandes krasta tārtiņš (Thinornis novaeseelandiae)
Melnpieres tārtiņi (Elseyornis)
Melnpieres tārtiņš (Elseyornis melanops)
Rudkakla tārtiņi (Oreopholus)
Rudkakla tārtiņš (Oreopholus ruficollis)
Šķībknābji (Anarhynchus)
Šķībknābis (Anarhynchus frontalis)
Tārtiņi (Charadrius)
Amerikas smilšu tārtiņš (Charadrius semipalmatus)
Apkakles tārtiņš (Charadrius collaris)
Austrumu tārtiņš (Charadrius veredus)
Baltpieres tārtiņš (Charadrius marginatus)
Brūnkrūšu tārtiņš (Charadrius modestus)
Divjoslu tārtiņš (Charadrius bicinctus)
Dzeltenkāju tārtiņš (Charadrius melodus)
Folklendu tārtiņš (Charadrius falklandicus)
Ganību tārtiņš (Charadrius pecuarius)
Garknābja tārtiņš (Charadrius placidus)
Jaunzēlandes tārtiņš (Charadrius obscurus)
Javas tārtiņš (Charadrius javanicus)
Jūras tārtiņš (Charadrius alexandrinus)
Kalnu tārtiņš (Charadrius montanus)
Kaspijas tārtiņš (Charadrius asiaticus)
Madagaskaras tārtiņš (Charadrius thoracicus)
Malajas tārtiņš (Charadrius peronii)
Mongolijas tārtiņš (Charadrius mongolus)
Morinella tārtiņš (Charadrius morinellus)
Palsais tārtiņš (Charadrius pallidus)
Punas tārtiņš (Charadrius alticola)
Sarkangalvas tārtiņš (Charadrius ruficapillus)
Skaļais tārtiņš (Charadrius vociferus)
Smilšu tārtiņš (Charadrius hiaticula)
Sniega tārtiņš (Charadrius nivosus)
Svētās Helēnas tārtiņš (Charadrius sanctaehelenae)
Tuksneša tārtiņš (Charadrius leschenaultii)
Trejkrāsu tārtiņš (Charadrius tricollaris)
Tumšais tārtiņš (Charadrius forbesi)
Upes tārtiņš (Charadrius dubius)
Vilsona tārtiņš (Charadrius wilsonia)

 Atsauces 

 Ārējās saites 
Latvijas daba: Tārtiņu dzimta
IBC: Plovers (Charadriidae) 

Apakšdzimta